Tirana përkujton 20 vjetorin e rrëzimit të monumentit të diktatorit
Mijëra qytetarë në sheshin "Nënë Tereza" për të nderuar sakrificat e studentëve e banorëve që rrëzuan monumentin e Enver Hoxhës
Dhjetëra mijëra qytetarë shqiptarë u mblodhën sot në Tiranë për të festuar 20 vjetorin e rrëzimit të monumentit të diktatorit komunist Enver Hoxha nga piedestali në sheshin “Skënderbej”. Pjesa dërrmuese e pjesëmarrësve në tubimin festiv tek sheshi “Nënë Tereza” ishin të rinj, por shumë prej tyre ishin edhe pjesëmarrës të atyre ngjarjeve dramatike që i dhanë fund regjimit diktatorial, duke i hapur rrugën demokracisë shqiptare pas 45 vjet vrasje, pushkatime, burgje dhe internime të kundërshtarëve politikë të komunistëve. Kryeministri Sali Berisha, tha në tubim se “rrëzimi i monumentit të diktatorit komunist Hoxha nga piedestali në shkurtin e vitit 1991 ishte pika kulmore e grevës shumëditore e urisë së studentëve që donin të hiqnin emrin Enver Hoxha nga Universiteti i Tiranës”. Zoti Berisha u kërkoi të pranishmëe që të mbanin një minutë heshtje në nderim të viktimave të pafajshme të regjimit komunist që vrau dhe burgosi pa gjyqe kundërshtarët demokratë vetëm se dëshironin lirinë e mendimit dhe të lëvizjes. Ai tha se Ngjarjet historike shfrytëzohen shpesh në Shqipëri për t’iu referuar mësimeve të historisë së vendit dhe për të shqyrtuar sfidat e të ardhmes. Çfarë mendojnë studiuesit e shoqërisë, politikës dhe ekonomisë shqiptare për të ardhmen e Shqipërisë? Drejtuesi i gazetës “Shqip”, Aleksandër Çipa, thotë se “20 vjet pasi rrëzoi monumentin e diktatorit Enver Hoxha, Shqipëria është ende në një trazim politik dhe në një disproporcion midis standartit që kanë e që duan qytetarët dhe atij niveli që përfaqësojnë politikanët. Sipas tij, ka një marrëdhënie të vështirë mes pozitës dhe opozitës, ndërsa qytetarët dhe brezat e rinj ndihen të papërfshirë, të papërfaqësuar. - thotë zoti Çipa. Ndërsa Zef Preçi, drejtues i Qendrës për Kërkime Ekonomike, thotë se në raport me Bashkimin Europian, ekonomia shqiptare është një ekonomi ende modeste, me afësi konkurruese shumë të limituar. thotë zoti Preçi. Sipas tij, zhdukja e monopoleve do të sjellë integrim më të shpejtë të ekonomisë shqiptare në atë europiane. thotë zoti Preçi. Dhjetëra mijëra banorë të Tiranës mbështetën për shumë ditë grevën e urisë së mbi 700 studentëve që kërkonin heqjen e emrit të diktatorit Hoxha nga universiteti 20 vjet më parë. Ngjarja solli një kthesë domethënse dhe shpejtim të madh ngjarjeve politike të Shqipërisë së tejlodhur nga një diktaturë e gjatë dhe e etur për liri dhe demokraci.